Lav et referat af nedenstående tekst:

Tekst:
2, 9, 11, 13, 21, 25 og 27 - syv små tal, der for langt de fleste ikke betyder noget som helst, men som for en heldig hobrogenser betyder, at vedkommende pludselig har fået tre millioner at sætte ind på bankkontoen. Lørdag blev de syv tal nemlig trukket ud i Lotto, og sammen med en spiller fra Aarhus var spilleren fra Hobro så heldig at ramme alle syv på en række. Dermed skulle 1. præmiepuljen på seks millioner deles mellem de to. Den heldige spiller købte sin kupon i Rema 1000 på Mariagervej i Hobro, men har endnu ikke meldt sig. Det samme gælder spilleren fra Aarhus, der købte sin kupon i en central 7 Eleven og de to spillere fra henholdsvis Tarm og Karlslunde, der ikke ramte en stor gevinst umiddelbart, men som på grund af Lotto-spillets millionærgaranti begge har vundet en million kroner på deres ellers meget lidt værdifulde kupon.

Referat:
De syv vindertal i lørdagens Lotto-trækning faldt ud til en heldig hobrogensers fordel.